# data[].attributes.body
Kétnyelvűek a kétnyelvűségről :Borbély Anna

# data[].attributes.attachment_link.description
A BGC Angol Óvodai Program célja a játékos, kötöttségektől mentes felszabadult nyelvelsajátítás megvalósítása.

# data[].attributes.attachment_link.title
A kétnyelvűség előny vagy inkább hátrány?

# data[].attributes.attachment_link.description
Mi a kétnyelvűség valójában? Milyen előnyei vannak? Hogyan lehet a gyerek kétnyelvű? Mire kell számítani ilyen esetekben? Ezekre és még több más kérdésre is választ kapsz cikkünkben!

# data[].attributes.attachment_link.readable_text
3.1. Definíciók

Skutnabb - Kangas (1984) szerint ahány kutató, annyi kétnyelvűségről szóló definíciót olvashatunk, ennek ellenére egy átfogó, magát a jelenséget értelmező magyarázattól nehéz lenne eltekinteni. Magát a kétnyelvűség jelenségét sok oldalról, sok diszciplína irányából lehet megközelíteni. A következő fejezetekben először a neurolingvisztika, a pszicholingvisztika, majd a szociolingvisztika, végül a kétnyelvű oktatás kérdései következnek, a pedagógiai oldaláról megközelítve a kétnyelvűség jelenségét.

A kétnyelvűség fogalma vonatkozhat egyénekre, csoportokra, közösségekre, akár társadalmakra is, és arra a jelenségre utal, amikor ezek az egyének, közösségek, csoportok hétköznapjaikban szükségszerűen két (több) nyelvet használnak kommunikációjuk során. Számosan definiálták, értelmezték a kétnyelvűség fogalmát szűkebben vagy bővebben, a kétnyelvű személy nyelvi ismeretei alapján.

Az egyik legszélsőségesebb Bloomfield (1993), aki „valódi" kétnyelvűnek tekinti azokat, akiknél a két nyelv anyanyelvi kontroll alatt van. Ezt a felfogást nevezik „kettős monolingvis" elvnek, azaz a kétnyelvűség egyszerűen két nyelv mechanikus összegződése. Ezzel szemben Diebold (1961) az imént megfogalmazott anyanyelvi tudás ellentéteként a kétnyelvűség minimális meghatározását állítja fel, miszerint a kétnyelvűség „egy második nyelv lehetséges modelljeivel való érintkezése és ezek anyanyelvi környezetben való használata". Ezek szerint az olyan ember is kétnyelvű, aki csupán megérti a második nyelvű kommunikációt, vagy legalábbis annak egy részét.

MacNamara (1967) felhívja a figyelmet a kétnyelvűség kontinuum jellegére, mert szerinte mindenki kétnyelvűnek tekinthető, aki a második nyelven a négy alapvető nyelvi készség közül (beszéd, hallásértés, írás, olvasás) egyikének birtokában van az első nyelv mellett.

Weinreich (1963:1) szerint „a kétnyelvűség két nyelv változó használatát takarja, és az ebben résztvevő személyt kétnyelvűnek nevezzük" („The practice of alternately using two languages will be called BILINGUALISM, and the persons involved, BILINGUAL").

Grosjean (1992:51) holisztikusan közelíti meg a kétnyelvűség fogalmát, a nyelvek használatára és nem a nyelvhasználók nyelvtudás-szintjére helyezve a hangsúlyt: „A kétnyelvűség két (vagy több) nyelv rendszeres használatát jelenti, és kétnyelvűek azok az emberek, akiknek a mindennapi életben szükségük van mindkét nyelvre (vagy többre), és ezeket használják is." Grosjean (1989) hangsúlyozza, hogy a kétnyelvű egyén nem két egynyelvű összessége egyetlen testben. A kétnyelvű beszélőre jellemző a nyelvek közötti munkamegosztás, s így egyes nyelvhasználati színtereken az egyik nyelv lesz domináns, máskor pedig a másik. Ugyanez figyelhető meg a kétnyelvűeknél, amikor a két nyelv között váltanak.

Skutnabb-Kangas (1984) két definíciója a kétnyelvűség jelenségéről nemcsak a nyelvi ismeretek szintjére vonatkozik, és nem is csak a használat alapján fogalmazza meg, a kétnyelvűség ideális állapotát kifejtve:

„Kétnyelvű az a személy, aki egy-vagy többnyelvű közösségben is anyanyelvi szinten képes két, vagy (több) nyelven kommunikálni, a közösség és az egyén által az egyén kommunikatív és kognitív kompetenciájára kirótt szocio-kulturális követelményeknek megfelelően, és aki mindkét (illetve valamennyi) nyelvi csoporttal (és kultúrával) vagy azok részeivel képes azonosulni."

Skutnabb-Kangas (1997) összegyűjtötte a kétnyelvűség különböző definícióit, amelyből kitűnik a kétnyelvűség jelenségének komplexitása:

1. Származás szerint kétnyelvű az,

aki kezdettől fogva két nyelvet használ a családban;

akit kétnyelvűnek nevelnek.

2. Azonosulás szempontjából:

belső azonosulás szerint kétnyelvű az, aki kétnyelvűnek azonosítja magát, illetve két nyelvvel/és vagy kultúrával (annak részeivel) azonosul

külső azonosulás szerint kétnyelvű az, akit mások kétnyelvűnek tekintenek;

3. A nyelvtudás foka szerint:

tökéletesen ismer két nyelvet;

két nyelvet használ anyanyelvként;

azonos szinten használ két nyelvet;

másik nyelven is teljes és értelmes megnyilatkozásokra képes;

legalább részben ismer egy másik nyelvet;

kapcsolatba került egy másik nyelvvel;

4. Funkciója szerint kétnyelvű az az ember, aki a mindennapi életben két nyelvet használ, vagy képes lenne használni.
Skutnabb-Kangas (1997) tovább vezette a gondolatsort és megállapította, hogy:

egy személynek lehet több anyanyelve is (a származás: első tanult nyelv, de az azonosulás szempontjából is)

ugyanaz a személy más anyanyelvvel rendelkezhet a definíció különböző meghatározásai alapján

a definíció alapján egy személy anyanyelve változhat élete során

egy társadalom politikai érettségének fokát határozza meg, hogy mely elemeit használja a fenti definíciónak intézményeiben.

# data[].attributes.attachment_link.title
Letölthető dokumentumok - Fejér Vármegyei Pedagógiai Szakszolgálat

# data[].attributes.attachment_link.description
Adatlap a fejlődési szint megítéléséhez, Szakértői vélemény iránti kérelem, Nyilatkozat szülői jelenlét lemondásáról

# data[].attributes.attachment_link.description
Izgatottan várjuk, hogy belépjünk a kultúrák sokszínű koncertvilágába. Ha kinyitjuk a műsorfüzetet, felettébb érdekes és izgalmas műsorszámok követik egymást. A kultúra hívogató hangjai (1. fejezet) megismerésre csábítanak, de…

# data[].attributes.attachment_link.readable_text
A kötet az Al-Duna Műhely néprajzi és nyelvészeti kutatásai alapján jött létre. A kutatómunka 2017-ben kezdődött. A székelykevei Žarko Zrenjanin Általános iskola előcsarnokában rendezték meg a Kívül és belül: Székelykeve [...]

# data[].attributes.attachment_link.description
A kötet az Al-Duna Műhely néprajzi és nyelvészeti kutatásai alapján jött létre. A kutatómunka 2017-ben kezdődött. A székelykevei Žarko Zrenjanin Általános iskola előcsarnokában rendezték meg a Kívül és belül: Székelykeve [...]

# data[].attributes.attachment_link.title
London Bridge is Falling Down | CoComelon Nursery Rhymes & Kids Songs

# data[].attributes.headline
Five Little Monkeys Jumping on the Bed : Zene

# data[].attributes.subject
Five Little Monkeys Jumping on the Bed : Zene

# data[].attributes.attachment_link.title
Five Little Monkeys Jumping on the Bed | CoComelon Nursery Rhymes & Kids Songs

# data[].attributes.attachment_link.title
Itsy Bitsy Spider | CoComelon Nursery Rhymes & Kids Songs

# data[].attributes.attachment_link.title
Wheels on the Bus | @CoComelon Nursery Rhymes & Kids Songs

# data[].attributes.attachment_link.title
Baa Baa Black Sheep | @CoComelon Nursery Rhymes & Kids Songs

# data[].attributes.body
Two little blackbirds sitting on a hill,

One named Jack.

One named Jill.

Fly away, Jack.

Fly away, Jill.

# data[].attributes.body
One, two, buckle my shoe, Three, four, knock at the door, Five, six, pick up sticks, Seven, eight, lay them straight, Nine, ten, a big, fat hen.

# data[].attributes.body
ickory dickory dock The mouse went up the clock The clock struck one The mouse went down Hickory dickory dock Tick tock, tick tock, tick tock, tick tock A snake! Hickory dickory dock The snake went up the clock The clock struck two The snake went down Hickory dickory dock Tick tock, tick tock, tick tock, tick tock A squirrel! Hickory dickory dock The squirrel went up the clock The clock struck three The squirrel went down Hickory dickory dock Tick tock, tick tock, tick tock, tick tock A cat! Hickory dickory dock The cat went up the clock The clock struck four The cat went down Hickory dickory dock Tick tock, tick tock, tick tock, tick tock A monkey! Hickory dickory dock The monkey went up the clock The clock struck five The monkey went down Hickory dickory dock Tick tock, tick tock, tick tock, tick tock An elephant?! Oh no! Hickory dickory dock The elephant went up the clock Oh no! Hickory dickory dock

# data[].attributes.body
Here is a beehive, but where are the bees? Hidden inside where nobody sees. Look, and you'll see them come out of the hive, One, two, three, four, five, bzzzzzzzz.

# data[].attributes.body
A is for alligator Chomp, chomp, chomp B is for ball Bounce, bounce, bounce C is for circle Turn 'round and 'round D is for dizzy Let's all sit down! A slightly different version: A is for alligator Chop, chop, chop B is for bunny Hop, hop, hop C is for circle Spin around and around D is for dizzy And we all fall down!

# data[].attributes.attachment_link.readable_text
Természetesen minél előbb annál jobb, hiszen a gyermekek leginkább tevékenységi alapon, játszva tanulnak, mely során agyuk a felnőtt sebességének többszörösével szivacsként szívja magába az információkat. Kisgyermek korban még nem tanulás alapon, hanem a természetesség erejével képes az agy bármely nyelv logikai és fonológiai elsajátítására. Azon túl, hogy gyerekek anyanyelvi környezetben ösztönösen gátlások és szorongás nélkül sajátítják el a nyelvet, egyfajta pozitív attitűd is kialakul a nyelvek iránt, mely segíti később a további nyelvek könnyű tanulását is.

# data[].attributes.attachment_link.description
Brit-Magyar IskolaAngol és magyar anyanyelvi tanárokkal, ötvözzük a Magyar Nemzeti Alaptantervet és a Cambridge International tananyagaitKérdezz tőlünk bátran!Magániskola sokéves tapasztalattalA Brit-Magyar Iskola szeretettel várja a tanulni vágyó diákokat.Regisztráljatok csoportos iskolalátogatásra CSOPORTOSISKOLALÁTOGATÁS Gyere el és ismerkedj meg kéttannyelvű iskolánkkal! Program 1,5 órában Pedagógiai elveink ismertetése Brit és magyar oktatási elvek ötvözésének előnyei Kérdezz-felelek közvetlenül pedagógusainkkal Modern, családias [...]

# data[].attributes.attachment_link.readable_text
Mondhatjuk-e kétnyelvűnek azt a kínai vagy török embert, aki büféjében, gyorséttermében maga szolgálja ki a betérőket?

A nyelveknek megvan a funkciójuk az egyén életében. A más nemzetiségű egyének magyarországi üzleteikben a magyar nyelvet használva természetesen kétnyelvűnek mondhatók. Azonban a kétnyelvűségük korlátozott, hiszen kevés színtéren tudják alkalmazni a magyar nyelvű tudásukat. Az élet más területein nem boldogulnak, tehát nem teljes értékű kétnyelvűek. A gyermekeik viszont - akik magyar óvodába vagy iskolába járnak - rendkívül gyorsan beilleszkednek nyelvileg is, és a szülők nagyon hamar azt veszik észre, hogy nemcsak a magyar barátaikkal, de már a saját testvéreikkel is magyarul beszélnek. Ilyenkor előfordul az is, hogy a szülőket éppen az motiválja, hogy megtanulják a magyart, hogy értsék a gyerekeiket akkor is, ha nem hozzájuk beszélnek. Ha a szülők eltérő nyelvűek, és egy harmadik nyelv országában élnek, a gyermekek ugyanilyen könnyen válnak háromnyelvűvé. A két szülőtől elsajátítják a két nyelvet, a társadalom nyelvét pedig az utcán, barátaik között, óvodában, iskolában. A háromnál több nyelv egyidejű elsajátítása már kicsit jobban megterheli a központi idegrendszert, ezért a negyedik nyelv elsajátítását célszerűbb már egy kis időeltolódással kezdeni.

A mindennapi tapasztalatok és az e tárgyú kutatások szerint mi a legjobb módja a második, a többedik nyelv elsajátításának?

Második nyelvet lehet tanulni az otthonon kívüli hétköznapokon, gyerekeknek a játszótéren, az utcán, az iskolában, felnőtteknek a munkahelyen, nyelvtanfolyamon és önképzéssel, azaz „csak" nyelvkönyvet, szótárt, kétnyelvű kiadványokat, tévét, okostelefont, laptopot, számítógépet használva. Kollégáim többségével együtt úgy gondolom, hogy a nyelvtanulást, nyelvtudást - elsősorban felnőttekről szólva - az is érdemben segítené, ha a külföldi filmeket nem szinkronizálva, hanem eredeti hanggal és magyar feliratozással láthatnánk-hallhatnánk. Szavakat, bizonyos kifejezéseket pedig a mindennap látott boltfeliratokból, esetenként kétnyelvű használati utasításokból is megtanulhatunk.

A második, harmadik nyelv elsajátítása abban az esetben a legeredményesebb és legkönnyebb, ha valaki többnyelvű környezetben éli meg a nyelvelsajátítás időszakát. Főképpen, ha szülei élnek esetleges különleges lehetőségeikkel. Például ha az anya magyarul, az apa németül szólhat a gyerekhez. Az meg kutyát látván az édesanyjának azt mondja, hogy kutya, az édesapjának pedig azt, hogy Hund. A kutatók tapasztalata szerint a gyereknek ez nem okoz nehézséget, a választás erőfeszítése pedig - mint erről már esett szó - „sűrűsíti a szürkeállományt". Eközben előfordul, magam is többször voltam tanúja, hogy a kétnyelvű gyerek az egyik nyelvű mondatába a másik nyelvéből ismert szót illeszt, vagy akár az egyik nyelvű szóhoz a másikból való toldalékot tesz.

Adódhat olyan helyzet is, hogy a magyar anyanyelvű anya nem tud németül, az apa nem tud jól magyarul, és egymással angolul beszélnek. A gyereknek így a kutya és a Hund mellett a dog sem lesz ismeretlen szó. Tovább gördítve a példát: a család Dániában él, a gyerek dán óvodába kerül, dán gyerekekkel játszik, dán beszédet hall az utcán. És belekerülhet a képbe egy olasz vagy svéd nagymama - ez azonban talán már „a jóból is megárt a sok" esete. De nem kell Dániáig, Svédországig tekinteni. A velünk szomszédos országokban élő magyar anyanyelvű gyerekek - főként, ha nyelvileg vegyes házasságban születtek - csecsemőkoruktól hallják, érthetik, majd a maguk életkori szintjén beszélhetik is az államnyelvet. A hazánkban élő nemzetiségi gyerekek szintén érthetnek két nyelvet, a magyart is meg a nemzetiségükét, a szlovákot, a beás cigányt, a görögöt, a szerbet. Őket ugyanúgy meg kell becsülnünk, mint a második nyelvként angolul, németül, lengyelül vagy finnül beszélőket. Vagy a siketek magyar jelnyelvét, jelelését ismerőket.

A „kétnyelvű" szülők kínálta nyelvtanulási lehetőség egyre több hazai kisgyereknek adatik meg. Egyre több az itthon élő, de nyelvi tekintetben vegyes család. És egyre több magyar nyelvű pár él külföldön, ahol a gyerekeikre az új állandó vagy ideiglenes haza nyelvi közegében „ragad" az angol, a francia, a svéd, a holland. Nem kis számról van szó, a legfrissebb adatok szerint minden hatodik magyar gyerek külföldön születik.

Európai uniós szakemberek nemrégiben vizsgálódtak a tagországok munkaképes korú lakosságának nyelvtudása dolgában. Honfitársaink 37 százaléknyira becsült idegennyelv-tudásával Magyarország a sereghajtók közé tartozik. De talán nem ok nélkül vethető fel a kérdés, hogy mit is tekintettek, mit is tekinthettek a felmérők nyelvtudásnak...

Ebben a 37 százalékban nyilván vannak egy másik nyelvet nagyon jól, akár szinkrontolmács szinten tudók, és vannak olyanok is, akik csak egy szűkebb életterületen boldogulnak el több-kevesebb biztonsággal. De a „kimaradó" 63 százalékban is lehetnek, akik bizonyos helyzetekben egy másik nyelven sincsenek teljes némaságra kárhoztatva. De e két adat így is elkeserítő. Kiváltképpen, ha összehasonlítjuk az ezt a listát vezető Luxemburg, Lettország, Litvánia számaival. Igaz, Luxemburg eleve többnyelvű ország, a két balti állam pedig sokáig a Szovjetunióhoz tartozott, és lakóik többé-kevésbé kényszerűségből, illetve gyakorlati okokból megtanulták az oroszt. Árnyalja, kissé kedvezőbbre rajzolja a képet, hogy a mi 37 százalékunkon belül a fiatalok aránya nagyobb az idősebbekénél. Ebben annak is része van, hogy a magyarországi fiatalok a felső tagozatos általános iskolásoktól az egyetemistákig e tekintetben motiváltabbak az idősebbeknél, hiszen tudják, hogy szüleiknél, nagyszüleiknél sokszorta nagyobb eséllyel kerülhetnek más nyelvű környezetbe.

Eközben vagy ennek ellenére egy szintén uniós felmérés szerint a harmadik évtizedüket élőknek csak a 60 százaléka szeretne nyelvet tanulni. Ez az arány sem éri el az uniós országok átlagát. A teljes lakosságnak pedig a fele fölöslegesnek tartja a legtöbbünk anyanyelvén, a magyaron kívül más nyelv, nyelvek ismeretét.

Valószínűleg a korábbi bezártság maradványa, hogy vannak még, akik úgy gondolják, hogy nem kell nekik más nyelvet beszélni. Ugyanakkor kicsit kételkedve fogadom ezeket az eredményeket. Mi magyarok általában kishitűek vagyunk és maximalisták. Ez magyarázza azt is, hogy egy ugyanolyan szintű nyelvtudást, amilyent egy amerikai úgy ítél meg, hogy kommunikációképes, mi sokkal lejjebb értékelünk. Nem vagyunk biztosak magunkban, és ahelyett, hogy azt értékelnénk, amit tudunk, és azt bátran használnánk, inkább nem merünk megszólalni. Ez okozza a frusztrációt egy másik nyelv használatával kapcsolatban, megítélésem szerint. És ha nem használjuk, akkor nincs is pozitív visszacsatolás, ami pedig nélkülözhetetlen egy másik nyelv elsajátításában. El kell hinnünk, hogy a beszélgetőtárs kommunikálni akar velünk, és nem nyelvórán ülünk, nem a hibáinkat vadásszák, hanem próbálnak megérteni minket, mert fontos nekik a velünk való társalgás. És minél többet próbáljuk, annál jobban fog menni, és levetkőzzük a gátlásokat, és a közvélemény-kutatásoknak is más eredménye lesz.

Erre most megvan a remény, és minden gyereknek rendelkezésére áll az iskola, adott esetben valamilyen speciális iskola. Mit ad ma a legtöbb gyerekekkel foglalkozó „nem kiemelt" iskola a diákjainak nyelv tekintetében? Elsősorban azoknak, akiket a családjuk nem vértezett, nem vértezhetett fel második, harmadik nyelv legalább valamelyes ismeretével. A tantervek a felső tagozattól a gimnáziumi érettségiig majdnem ezer órát biztosítanak nyelvtanításra...

Az iskolák többsége - leszámítva a két tanítási nyelvű vagy az idegen nyelv oktatására tanterv szerint is az átlagosnál több időt fordító, a gyerekeknek több lehetőséget adó intézményeket - ma kevesebbet ad a diákjainak, mint amennyit adhatna. Mert nem jó, ha a nyelvórákon annyi időt, energiát fordítanak igeragozásra, főnévragozásra, nyelvtani szabályokra, mintha nem is az életre készülő fiatalokat tanítanának, hanem nyelvtudósokat próbálnának képezni. Nem a nyelvtani szabály ismerete a legfontosabb, hanem az, hogy a gyerekek beszéljenek egy másik nyelven is. Van egy máig eleven rossz régi élményem. Harmadikos gimnazista voltam. Angol barátnőm érkezett hozzánk. Angol tanulmányi versenyre készültem éppen, és megmutattam neki az előző évi verseny tesztfeladatait. És ő, a velem egyidős, angol anyanyelvű középiskolás jó néhány feladatot nem tudott megoldani. Tapasztalataim szerint a helyzet érdemben azóta sem változott.

Az idegen nyelvet nem „tantárgyként" kellene tanítani, hanem a kisebbeknél sok játékkal, dalokkal, a nagyobbaknál sok-sok élethelyzetbeli beszélgetéssel. Nem szabadna egy hibásan leírt szót, pontatlanul fogalmazott mondatot okvetlenül és azonnal rossz osztályzattal „megtorolni". Ha a tanár folyton szigorúan javít, a gyerekben félelem ébred, nem mer megszólalni. Szinte belenevelődik az, hogy ő az idegen nyelven „mindent rosszul tud". Hasonló érzést én is átéltem, amikor először angol nyelvterületre vetődtem. Féltem, hogy rosszul rakom össze a mondataimat.

Többet használhat - főképpen a kisebbeknek - a tanár tapintatos javítása, a hibás mondat helyes elmondása, majd a gyerekkel újramondatása. A hibákkal, tévedésekkel szembeni okos elnézés, megértő javítás a középfokú oktatásban is célravezető, a diákokkal nem utáltatja meg az idegen nyelvet, sőt akár tanulásösztönző sikerélményt adhat. A pedagógusoktól ez - szakmai ismereteikből, hivatástudatukból következően - nemegyszer megkövetelné a merev tanügyi szabályozástól való eltéréseket.

Eközben hajlamosak vagyunk lebecsülni a nem a magunk egyéni nyelvszokásaival azonos módon - de magyarul! - beszélők nyelvtudását. Egy 1956-ban Angliába került magyar család fia a szüleitől anyanyelveként tanulta meg a magyart, és több évtizedes londoni élete során sem felejtette el. Igaz, az ő magyarja az 1956 előtti magyar nyelv volt. Olyan kifejezésekkel, mint a tetszést kifejező „ez már döfi". Amikor felnőttként Magyarországra utazott, ezért a kifejezéséért kinevették, kétségbe vonták magyartudását. Milyen érzést válthatott ez ki benne? Egészen biztos, hogy rosszat.

# data[].attributes.attachment_link.title
Szerencsés, aki többnyelvű családban születik

# data[].attributes.attachment_link.description
Mondhatjuk-e kétnyelvűnek azt a kínai vagy török embert, aki büféjében, gyorséttermében maga szolgálja ki a betérőket? A nyelveknek megvan a funkciójuk az egyén életében. A más nemzetiségű egyének magyarországi üzleteikben a magyar nyelvet használva természetesen kétnyelvűnek mondhatók. Azonban a kétnyelvűségük korlátozott, hiszen kevés színtéren tudják alkalmazni a magyar nyelvű tudásukat.

# data[].attributes.attachment_link.title
Preschool Music Lesson: Open, Shut Them - Musicplay PreK

# data[].attributes.attachment_link.title
Egyszerre hétköznapi és misztikus tudás – tévhitek és igazságok a két- és többnyelvű gyerekekről

# data[].attributes.attachment_link.description
A két- és többnyelvűség ma már nem számít kuriózumnak – a mobilitás, a külföldi tanulás, az utazás egyre szélesedő lehetőségei miatt az elmúlt évtizedekben hatalmasat ugrott a vegyes párkapcsolatok, házasságok aránya. Ebből következik, hogy egyre több olyan újszülött érkezik a világra, akinek minimum két nyelv kíséri az anyanyelvi fejlődését. A két- és többnyelvűséggel, illetve az ezzel élő gyerekek anyanyelv-elsajátításával kapcsolatban viszont a mai napig számos tévhit él a fejekben. Ezeket segít most tisztába tenni nekünk néhány család sokszínű és izgalmas tapasztalata, valamint dr. Navracsics Judit nyelvész, a téma szakértője, kutatója. Széles-Horváth Anna írása.

# data[].attributes.attachment_link.title
Make A Circle | Preschool Song | Super Simple Songs

# data[].attributes.attachment_link.title
Kétnyelvű gyermekek: milyen hatással van a beszéd fejlődésére a két anyanyelv?

# data[].attributes.attachment_link.description
Vajon hogyan élik meg a hétköznapokat a többnemzetiségű családok, ahol két vagy több nyelven folyik a csevej a vacsoránál?

# data[].attributes.attachment_link.title
Plant a Tree Song | Nursery Rhymes | Kids Songs | Bindi's Music & Rhymes

# data[].attributes.attachment_link.readable_text
A gyermekkorban kialakítandó kétnyelvűséggel szemben vannak aggodalmak. Némelyek szerint a gyermeket összezavarja, ha már csecsemő korától következetesen két nyelven beszélnek hozzá. Mások véleménye szerint a két különböző nyelvben való napi bemerítkezés lelassítja a verbális fejlődést. A tapasztalatok szerint azonban a kétnyelvű család nem terheli túl mentálisan a kisgyermeket, és amikor a gyermek megszólal, nem zavarja össze a két nyelvet.

Ezt támasztja alá a téma egyik kutatója, a gyermekgyógyász Naomi Steiner is, aki a következőt írja a kétnyelvű gyermek neveléséről szóló szakkönyvének bevezetőjében: „A gyermekkorban szorgalmazott kétnyelvűség kialakításához nem szükséges kétnyelvű szülőnek lenni." „A kétnyelvűség csodálatos hatással van a gyermek fejlődésben lévő agyműködésére. Bizonyíték van arra, hogy egy második nyelv tanulása az élet korai szakaszában az agyfejlődést előnyösen befolyásolja. Így például az ilyen gyermekek nagyobb megismerő erővel rendelkeznek, [...] könnyebben tanulnak harmadik nyelvet, jobb a memóriájuk és a nyelvet kreatívabban használják."
A mi történetünk
Mindennapi történetek igazolják: a kétnyelvűség egy olyan többlet, amelyből a gyermeknek kizárólag előnye származik. Bár a két nyelv párhuzamos használata során családunkban is több elmarasztaló véleménnyel kellett megbirkóznunk, az előnyöket négyéves gyermekem nyelvi fejlődésének megfigyelésén és az események pontos rögzítésén alapuló esetleírással tudom bemutatni, bizonyítani.

Bár Magyarországon élünk, szűkebb családunkban angolul beszélünk. Férjem ugyanis a dél-angliai Haslemere-ből származik, és a sztenderd angol nyelvet beszéli. Németül társalgási szinten tud, eszperantó nyelven cikkeket ír. Mindkét nyelvet autodidakta módon sajátította el, de a magyar nyelvtudása elég passzív maradt. Gyermekünk születésekor fontosnak tartottuk, hogy Benjámin mindkét szülőjével képes legyen beszélgetni, épüljön be identitásába mindkét nyelv és annak kultúrája. Ezért az édesapja angolul beszél vele, én pedig magyarul.

Nem a szakkönyvek útmutatásait követtem, hanem ösztöneimre hallgatva láttam hozzá Benjámin „nyelvi neveléséhez". Amikor kisfiunk három hónapos korától jelzéseivel magyarázatot követelt mindenre, ami körülötte történt (hangos, motoros repülőgép zaja, repülő madár), a külvilág történéseit párhuzamosan mindkét nyelven elmagyaráztam neki. Így próbáltam átadni neki a magyar és az angol egyenrangú használatát. Mondókázáskor is mindkét nyelvet használtam, az édesapja azonban kizárólag a saját anyanyelvét.

A családban hallott két nyelv Benjámin számára hosszú ideig amorf képződmény volt, nem kötődött egy-egy szülőhöz. Huszonkét hónapos korában azonban rájött, hogy az édesapja anyanyelve az angol, az édesanyjáé pedig a magyar. Hároméves korában már „megkövetelte" tőlünk, hogy a saját nyelvünkön beszéljünk vele. („Ne úgy beszélj, szépen beszélj!"- tiltakozott, ha angolul kezdeményeztem a beszélgetést.) Ezzel szemben ő mindig megengedte magának, hogy kedve szerint válasszon: angolul vagy magyarul szóljon hozzám. Ekkor már a két nyelv helyzetfüggő használatát a fontos másik felnőtthöz fűződő érzelmi kötődése határozta meg. Jó példa erre, hogy amikor az édesapjával sétált és Ildikó nénivel találkoztak, gyerekünk kizárólag angolul beszélt az óvó nénihez és nem volt hajlandó magyarul megszólalni, mintha az apja jelenlétében ez udvariatlan lett volna.

Benjámin verbális fejlődése kétségkívül párhuzamos volt a két nyelven. A beszéd előtti ( preverbális) fázisban zajlott a belső szókincsépítés és szövegértés. Erre találó példa lehet az, hogy amikor angolul hajmosásról beszéltem az apjával fürdetés közben, a tizennégy hónapos fiunkat nem lehetett tovább a fürdővízben tartani. (Utálja a hajmosást.) Ugyanakkor a szavak játékos használata már ebben a fejlődési szakaszban rámutatást ( deixist) alkalmazva megjelent. Erre példa, hogy egyszer pelenkázás közben a lábát felemelve rámutatott a lábujjaira: „Piano!" - mondta diadalmasan. (Lehet, hogy a babakoncert hatása?) Vagy később, amikor a buszon utaztunk: „Zenebona!" - jegyezte meg a zajokra utalva. Egyszer egy fémbottal játszott, de közben el is nevezte: „umbrella, walking stick", „ hepikó"(= helikopter) sorolta.

Mindkét nyelven korán alakult ki a szó(tag) képzési képessége. Egyéves kora után szókezdeményekkel próbálkozott (pl. homonim szókezdemény magyarul: ám = álmos, áram; /ani/ = animal; / hen/=hand, /k ʌ bə/=cupboard). Első szava az anya, nyanya után a car volt, amellyel általánosan a mozgó tárgyakat jelölte. Erre példa az apjával folytatott párbeszéd: „Why don't you talk, B?" Benjámin válasza: „Car!" Ezt a szót pár hónappal idősebb kis játszótársa is megtanulta tőle. Tizenhárom hónaposan igazi szavakat is mondott (pl. anya, de, nem, te, car; „Where's the car?" - kérdésre „There!" - volt a diadalmas
válasz.). A tagadószó magyarul ebben az időszakban jelent meg, angol megfelelője
viszont csak későbbi szókapcsolatban fordult elő ( no more). Ugyanez a jelenség volt megfigyelhető az egyes szám első személy használatával: először magyarul, majd angolul alkalmazta mondataiban. Tizenhét hónaposan használta helyesen a more, még szavakat: az egyikkel több ennivalót, a másikkal több zenét követelt a babakoncerten. Tizenkilenc hónaposan hallottam tőle először a birtokos személyjelet magyarul ( apáé, anyáé). Másfél éves korában megjelent egy fontos angol elöljárószó is ( by car). Húsz hónaposan alkalmazta magyarul a többes szám jelét (kocsi k).

A mondatok generálása fiunk kétéves kora előtt elkezdődött. Mondatai többnyire természetes fejleményként egy adott helyzetre adott reakcióként születtek ad hoc-szerűen („Anya nem apa." „Benjámin repült a felhőben" - mondta a hintán. „Daddy, go!" - küldte el az apját, ha haragudott rá. Smetana Moldváját hallgatva megjegyezte: „A zene azt mondja: veszélyes!"). Huszonegy hónaposan magyar nyelven ötszavas, jelzőkkel ellátott mondatokban beszélt (pl. „ Mama eltette a szép kutyát."), de angolul is használt jelzős szerkezeteket (pl. itl book= little book).
Hogyan is állunk?
Nyelvi kreativitása nemcsak a sokszor kódváltásból adódó nyelvi spontaneitásban, hanem a játékosságban is tetten érhető volt. Ezt támasztja alá Szabó T. Annamária is cikkében: „... a kétnyelvű beszélők mindennapi interakcióikban egynél több nyelvet használva, a nyelvek érintkezéséből adódóan a nyelvi normától, a sztenderd változatoktól való eltérő nyelvhasználatot hoznak létre." ( Szabó, é.n.) Benjámin a birtokában lévő magyar és angol szókincset könnyedén, kreatívan használja. Ha nem tud egy szót, vagy túl nehéz kimondani azon a nyelven, amelyen éppen beszél, helyettesíti a másik nyelv odaillő szavával. Majdnem kétéves, amikor ez a párbeszéd lezajlik: „Frightened of Mr Brown Bear.../Why, B?/'Cause taknyos." Ugyanerről és nyelvi kreativitásáról tanúskodik az is, hogy az angol főneveket és igéket magyarul ragozza (bottle-om, tuch-ol,). Előfordult, hogy angol melléknevet magyar pszeudo igeképzővel (bouncy+láz=ugrál), majd valódi igeraggal látott el (Hadd bouncylázzam rajta!). A lexikális hiányosságra körülírással reagált: az evezőt rowing stick-nek nevezte, mert még akkor nem ismerte a megfelelő szót. A két nyelv kiejtésének keveredése vagy éppen a hangalakkölcsönzés is tetten érhető volt nyelvhasználatában: tizenhét hónaposan a kettő kiejtése /ket ə n/ volt. Játékból különböző neologizmust alkotott, amely egyszer a magyar, máskor az angol nyelv hangzásvilágával volt összhangban; kérésünkre körül is írta, mit jelentenek, hogy mi is értsük.

Gyermekünk a magyar és angol nyelvet szituációtól és érzelmi kötődéstől függően felcserélhetően használta. Rendszerint olyan nyelven beszélt játék közben, amilyen anyanyelvű tartózkodott vele a szobában. Négyéves kora után viszont a téma határozza meg, hogy milyen nyelven beszél. (Pl., ha Winnie-the-Pooh bizonyos mozzanatait játssza el, akkor angol nyelvre vált át.) Az angol anyanyelvű felnőttekkel és gyermekekkel könnyedén társalog. Ha megsejti azonban, hogy valaki magyarul is tud, nem hajlandó vele angolul beszélni. Erre jó példa, hogy amikor egy születésnapi ünnepségen egy Angliában élő magyar barátunk próbált vele angolul beszélni, Benjámintól csak dacos magyar válaszokat kapott. Ugyanakkor az is előfordult, hogy Benjámin felismerte a lingua franca helyzetet, amikor angolul mindenki megértette egymást, így csak angolul társalgott mindenkivel, átmenetileg velem is, az egyetlen magyar anyanyelvűvel.

Nyelvi flexibilitása abban is megnyilvánul, hogy minden átmenet nélkül képes nyelvet váltani, attól függően, kivel beszél. Ha például segítséget kér játék közben tőlem, de nem érek rá, vagy nem tudom a megoldást és az apjához irányítom, akkor neki már angolul mondja el ugyanazt a kérését.

Az idegen nyelv tanulásakor észlelt hibákat mind a magyar, mind az angol anyanyelvűeknél tapasztalt formában elköveti. A magyar anyanyelvűek gyakran hibásan alkalmazzák a he/she nemek szerint megoszló személyes névmásokat, amely Hunglish nyelvhasználatot eredményez (Pl. He is my mother.). Az angol anyanyelvűek pedig gyakran alkalmazzák a tükörfordítást. Például az old fordítását öreg értelemben használta nem megfelelő kontextusban. (Pl. Anya, ne legyél régi! Az anyák mindig lesznek!) Benjámin ráérzett már egész kiskorában, ha nem a magyar vagy angol nyelvet hallotta, mert amikor az édesapja a Der kleine Mondbär című, ajándékba kapott német nyelvű történetet olvasta, akkor hangosan felnevetett, mintha ez csak egy mókás játék lenne, vagy olyan nyelv lenne, amelyet nem kell komolyan venni. Óvodás korában viszont már ugyanezt a német nyelvű történetet végighallgatta, de várta a történet angol fordítását is.

Benjáminnak a betűk iránti érdeklődése korán megfigyelhető volt. Csak mutogatni tudott, amikor a parkoló autók számtábláján hümmögve kérdezte, mi micsoda. Két és fél éves kora körül már ismerte az angol betűk nagy részét és elénekelte az angol ABC dalt. Óvodásként immár tetszés szerint választja ki, hogy magyar vagy angol mesekönyvet szeretne-e felolvastatni velünk. Micimackó történeteit mindkét nyelven együtt olvassuk. A magyar és angol szöveg között aszerint tesz különbséget, hogy melyikben fordul elő az and. Három betűből álló becenevét (Ben) és a hozzá érzelmileg közel álló személyek nevének kezdőbetűit már hároméves kora után leírta a mágneses táblájára. Néhány angol szót vizuálisan is rögzített, mert képes felismerni a könyvekben néhány angol szót, nevet ( no, book, know, look, the, up, out, to, and; Pughwash, Cut-Throat Jake). Ragaszkodik ahhoz, hogy olyan nyelven beszéljen egy témáról (pl. meséről), amilyen nyelven azt tőlünk vagy a könyvekből megismerte. Ugyanakkor a történetek szereplőinek nevét mindkét nyelven észben tartja, ha a történethez magyar fordításban is hozzájutunk
(pl. Micimackó - Winnie-the-Pooh; Noddy).

A könyvek jelenléte mint miliő, és azok felolvasása fiunk életében szükséglet. Gyermekkönyvtárba kisebb korában azért szeretett menni, mert ott lehetett a polcok alatt vonatozni. Újabban olyan rutinszerű mozdulattal veszi le a könyvet a polcról, mint a könyvtáros. Maga az olvasás egy nagyon intim foglalatosság is a számára. Négyéves sem volt, amikor „Go away, daddy!" - felkiáltással összegömbölyödött a heverőn és nagy koncentrációval nemcsak végiglapozta az At the pool című tőmondatokból álló képeskönyvet, hanem az ujját is húzta a szavak alatt. Magatartásával közvetítette, hogy az „olvasás" nagyon privát foglalatosság, amelyet nem illik megzavarni. Sőt, ki is jelentette, amikor egy angol könyvet olvastak: „Daddy, you don't have to say it. I can read it in my head." Ennek az igazságtartalmát csak azzal lehetne alátámasztani, hogy az indító kódot önállóan beírja a számítógépbe, majd kiválasztja a kívánt rajzfilmet, valószínűleg az általa ismert kulcsszavak alapján ( Noddy, Thomas). Amikor pedig a rajzfilmet újra akarja indítani, segítség nélkül aktiválja a Play feliratot.

A két nyelv párhuzamos használata nagyfokú szabadságot is ad a számára. Helyzettől függően hol az egyiket, hol a másikat felcserélhetően használja. Az óvodai környezetben az angol nyelv használatát „szabadabb" nyelvnek éli meg: „Which language do you like better here: English or Hungarian?" - provokatív kérdésre „English!" - volt a válasz. „Why?"/„Because I can say anything!" Ugyanakkor természetesnek tartja, hogy az óvodai csoportban szokott beszélgetni két másik kétnyelvű társával angolul.

Verbális kreativitása a szavakkal való játékban is megnyilvánul. Nemcsak ilyen, általa alkotott szavak fordulnak elő, mint a kenyérmag (=búza) szóösszetétel vagy a szóösszerántással született cinegér (=cinege+egér), hanem „Írtam egy verset!"- felkiáltással a rendszeresen felolvasandó, főleg Weöres Sándor verseiből megismert lüktető versritmust imitálja. Ekkor a szavakat ötletszerűen fűzi össze, azok nem alkotnak koherens szöveget. Az ilyen saját költésű magyar versek, néha verses dallamok előadásánál csak anya lehet jelen. Mintha azt sugallná, hogy ezt apa úgysem értené. Ugyanakkor Roald Dahl soha nem hallott angol rímeit felolvasás közben hangzás alapján sokszor kitalálja. A hallott vagy DVD-n látott meséket pedig átalakítja és továbbfűzi a saját elképzelése szerint mindkét nyelven. Egy reggel ezzel lepte meg édesapját: „When I speak to you I dream with you in my heart."

„Lehet, hogy ajándék leszel!" - szólalt meg egyszer. „Kinek? Nekem!" - állapította meg. A kétnyelvűség kreativitásra serkentő csodája kétségkívül bekövetkezett.

Irodalom:

Steiner, Naomi - Hayes, Susan L. (2008):7 Steps to Raising a Bilingual Child .
http://books.google.hu/books?id=MwWewJ8uW-kC&printsec=frontcover&dq=bilingual+child&hl=en&sa=X&ei=Z3LAUIHDD8fmswbakoDgBA&redir_esc=y#v=onepage&q=bilingual%20child&f=false (2013. 07. 25.)

Szabó T. Annamária: Lexikai interferenciák és kódváltási stratégiák második generációs magyar-francia kétnyelvű beszélők nyelvhasználatában
http://linguistics.elte.hu/studies/fuk/fuk09/K%F3dv%E1lt%E1si%20strat%E9gi%E1k%20francia-magyar_SZAB%D3%20ANIK%D3.pdf (2013. 07. 25.)

# data[].attributes.attachment_link.description
A gyermekkorban kialakítandó kétnyelvűséggel szemben vannak aggodalmak. Némelyek szerint a gyermeket összezavarja, ha már csecsemő korától következetesen két nyelven beszélnek hozzá. Mások véleménye szerint a két különböző nyelvben való napi bemerítkezés lelassítja a verbális fejlődést. A tapasztalatok szerint azonban a kétnyelvű család nem terheli túl mentálisan a kisgyermeket, és amikor a gyermek megszólal, nem zavarja össze a két nyelvet.

# data[].attributes.attachment_link.title
Az angol nyelvű gyermekkönyvek kiválasztásának szempontjai

# data[].attributes.attachment_link.description
A cikk a gyerekeknek szánt angol könyvek választásában segíti a szülőket, rávilágítva: nem csak választásról, de pedagógiai módszertanról is szó van.

# data[].attributes.headline
Párkereső játék, memóriakártya - Zöldségek

# data[].attributes.subject
Párkereső játék, memóriakártya - Zöldségek

# data[].attributes.attachment_link.title
Párkereső játék, memóriakártya - Zöldségek

# data[].attributes.attachment_link.description
Zöldséges párkereső kártyajáték, melyben a gyermekek 16 zöldséggel ismerkedhetnek meg: a külső-belső kinézetükkel, színükkel. Emellett pedig elsajátíthatják az elnevezéseiket is, akár több nyelven: magyarul, angolul és…

# data[].attributes.attachment_link.title
Fingerprint Activities Bugs - Bookfairy - Angol gyerekkönyv

# data[].attributes.attachment_link.description
Fingerprint Activities Bugs, Mindenképp ajánlom ezt az alkotós könyvet, mely szerintem szuper elfoglaltság lesz minden évszakban, amikor az eső vagy a kánikula

# data[].attributes.body
Do you know the Muffin Man, The muffin man, the Muffin Man, Do you know the Muffin Man, Who lives on Drury Lane? Yes, we know the Muffin Man, The Muffin Man, the Muffin Man, Yes, we know the Muffin Man, Who lives on Drury Lane.

# data[].attributes.attachment_link.readable_text
Angol nyelvű társasjáték gyerekeknek 1. rész | REGIO JÁTÉK Webáruház

Biztonságos fizetés

1. Főoldal

2. Társasjáték, kártya

3. Logikai-oktató társasjáték

4. Angol nyelvű társasjáték gyerekeknek 1. rész

Üzleteink árai eltérhetnek!

Leírás

Cikkszám: 40166

Az angol a világ egyik legfontosabb nyelve. Minél korábban kezdik el a gyermekek tanulni, annál könnyebb lesz később. Ez a játék 220 szót és egyszerű mondatot tanít, amelyeket a gyermeki élmény és tapasztalatvilághoz igazodva választottunk ki és gyermekeknek való rajzokkal illusztráltunk. Ehhez tartozik még az egyszerű fonetikus átírás, hogy a gyermekek maguk is „elolvashassák" a szavakat. Ezzel a tanulási módszerrel, amely erőteljesen a rajzok képzelőerőt fejlesztő hatására épít, gyermeke játszva sajátítja el az új nyelvet. Valamint azonnali ellenőrzés, hogy valóban jól tudtuk-e a szót.Fontos és vonzó játék minden hat évesnél idősebb gyermek számára.
Játék típusa: Vonzó, csodaszép rajzokkal illusztrált nyelvoktató játék.
A doboz tartalma:

Játéktábla

4x55 színes játékkártya

6 bábu

1 dobókocka

48 tudás-zseton

tartódoboz

játék leírás

Játékosok száma: 1 vagy több.
Ajánlott korosztály: 6 é

Tovább olvasom Bezár

Üzleteink árai eltérhetnek!

# data[].attributes.attachment_link.title
Angol nyelvű társasjáték gyerekeknek 1. rész | REGIO JÁTÉK Webáruház

# data[].attributes.attachment_link.description
Angol nyelvű társasjáték gyerekeknek 1. rész olcsón, 7995 Ft-ért a REGIO Játékboltban.Noris játékok széles választékban.

# data[].attributes.body
„I spy, with my little eye, something red....."

# data[].attributes.attachment_link.title
Paddington and the Marmalade Maze - Full Moon Kids Books

# data[].attributes.attachment_link.description
Mr Gruber takes Paddington on a visit to Hampton Court. As usual, Paddington manages to turn a perfectly normal outing into an adventure. Mr Gruber and Paddington are just about to be followed home by a crowd of eager tourists, when Paddington manages to lose them all in the maze. But, mysteriously, Paddington and Mr Gruber manage to escape from the maze unscathed.

# data[].attributes.attachment_link.title
Twinkle Twinkle Little Star | Nursery Rhymes for Kids | Super Simple Songs

# data[].attributes.attachment_link.description
Frog lives in a bog. One day, he finds someone lost in the fog... This entertaining story for beginner readers has simple rhyming text and colourful illustrations by Stephen Cartwright - and you can also listen to the story online, too. A delight to share

# data[].attributes.attachment_link.title
Wipe-Clean Capital Letters - Bookfairy - Angol gyerekkönyv w

# data[].attributes.attachment_link.description
Wipe-Clean Capital Letters, Wipe-Clean füzetben csupa barátságos kis szörnnyel találkozva ismerkedhetünk meg a nagybetűkkel és hozzájuk tartozó angol szavak szó